Vučelić o dešavanjima u Kruševcu: "Postaje tužno i deprimira" - Sportske.net\nVučelić o dešavanjima u Kruševcu: "Postaje tužno i deprimira"\nPredsednik fudbalskog kluba Partizan Milorad Vučelić oglasio se povodom poruka koje su poslali čelnici Vojvodine, ali i zbog dešavanja na meču Napretka i Crvene zvezde.\nBrodarac i Zvezda nastavljaju trku u dvojePetković: ''Nije mala stvar odigrati 100 utakmica za Zvezdu''Vojvodina izabrala novog trenera, debi protiv Partizana!Posle Partizanovog snimka, ali i izvinjenja - stigao novi odgovor iz Vojvodine!Posle Partizanovog snimka, ali i izvinjenja - stigao novi odgovor iz Vojvodine!\nPrvi čovek fudbalskog kluba Partizan Milorad Vučelić odlučio je da prokomentariše dešavanja sa mečeva u Humskoj i iz Kruševca.\nPredsednik crno-belih tvrdi da sa ljudske strane razume to što su čelnici FK Vojvodina napustili ložu stadiona u Humskoj zbog uvredljivih skandiranja, ali ga vređa ono što je kasnije napisano u saopštenju.\n"Oni su reagovali ljudski na ono što su čuli i sa te strane nemam šta da im prigovorim. Naravno da ni mi nismo mogli da budemo srećni zbog svega toga, ali je sramotno da se kasnije u saopštenju Vojvodine navede da smo mi organizatori, da smo sve znali, kad sa tim skandiranjem nemamo nikakve veze" kaže Vučelić za "Večernje Novosti".\nPodsećamo da su predstavnici FK Vojvodina napustili ložu stadiona Partizana nakon što su se sa južne tribine čule uvredljive poruke, ali su pritom izazvali kontroverzu svojim komentarom da će zbog toga "pustiti Zvezdu".\n"Da li je to izrečeno na osnovu postojećeg iskustva? Kako je moguće da nekome u tom trenutku prvo tako nešto padne na pamet? Simptomatično je i zabrinjavajuće, ali za nas i nije tako epohalna novost, već nešto na šta se odavno sumnja" poručuje Vučelić.\nPored dešavanja u Humskoj Milorad Vučelić je prokomentarisao i (ne)sporne momente sa meča u Kruševcu gde su se sastali Napredak i Crvena zvezda.\n"Sve ovo postaje otužno, složio bih se sa trenerom Napretka Rašovićem da se protiv nekih stvari ne može. One ne spadaju u fudbal. Eto ispostaviće se da smo prvenstvo izgubili zbog gola iz gol-auta" rekao je Vučelić i dodao,\n"Ukoliko se ponovi penal kao ovaj u Kruševcu, mi ćemo kao klub reagovati. Sve ovo deprimira, jer se igra u atmosferi koja je pripremljena tako da Zvezda ne može da kiksne. To, ipak, ne sme da utiče na nas, do kraja idemo na pobedu u svim utakmicama" objasnio je Vučelić.\nPrvenstvo se nastavlja za vikend, ali će pre toga Partizan i Crvena zvezda odigrati prve mečeve u polufinalu Kupa. Protivnik Partizana biće Vojvodina, a Crvena zvezda će na megdan Čukaričkom.


Prolećna akcija podele garderobe i namirnica starijim sugrađanima\nU okviru prolećne akcije posete starim licima, volonteri Osnovne organizacije Crvenog krsta Mužlja podelili su garderobu i pakete namirnica osobama treće dobi.\nPredsednik OO Crveni krst Mužlja, Karolj Salma je nakon današnjeg obilaska domaćinstava istakao da su u nastavku akcija koje su započete prošle godine, uspeli da pomognu onim meštanima koji žive sami ili su veoma bolesni, a od male penzije i nakon plaćanja računa, jedva da imaju sredstava da kupe osnovne namirnice.\n-Dobri ljudi velikog srca prepoznali su značaj ove akcije i pružili pomoć u vidu donacija osnovnih namirnica, koje su naši volonteri podelili onima kojima je pomoć neophodna. Mali znak pažnje je svima dobrodošao, a posebno našim starim sugrađanima – izjavio je Salma.\nPoseta je realizovana uz podršku Odbora za socijalna pitanja Saveta Mesne zajednice i Crvenog krsta Zrenjanin.\nHUMANITARNA AKCIJA U VIDU PODELE OBUĆA I ODEĆA ZA SOCIJALNO UGROŽENE MEŠTANE\nOsnovna organizacija Crvenog krsta Mužlja, u saradnji sa Udruženjem starosnih i invalidskih penzionera, organizovala je prolećnu humanitarnu akciju u vidu podele obuće i odeće za socijalno ugrožena i stara lica.\nTagovi:crveni krst mužlja, humanitarna akcija, podela odece, poseta starih lica, Vesti Zrenjanin, zrenjanin


► Nadežda Gaće: U ime naroda\n“Narod traži da se potpiše ugovor sa RTS-om jer se finansira od naših plata – da magarac neće da urla, vređa, spinuje, šizi i maltretira naše uši...” kaže opozicioni aktivista na Tviteru. “U ime svih građana čija je imovina nezakonito oduzeta, kao i imovina moje porodice, hitno tražim pravdu”, kaže prestolonaslednik Aleksandar u svom saopštenju za javnost. “Narod i opozicija su pre desetak dana rekli svoje i dali rok Vučiću”, kaže jedan opozicioni lider.\n“Potpisali smo sporazum s narodom i nema odustajanja”, kaže mnogo opozicionih lidera. “Narod traži da se Vučić kruniše”, tvrdi se u jednom Youtube prilogu. “Bojkotom vraćamo poverenje naroda”, kaže opozicioni lider. “Nije teško vladati kada imate poverenje naroda”, uzvraća vlast...


Otvoreni Parlament | Zakon o potvrđivanju Memoranduma o razumevanju između Vlade Republike Srbije i Ujedinjenih nacija o pružanju doprinosa u resursima multidimenzionalnoj integrisanoj misiji Ujedinjenih nacija za stabilizaciju u Centralnoafričkoj Republici (MINUSCA)\nPredlogom zakona predlaže se potvrđivanje Memoranduma o razumevanju između Vlade Republike Srbije i Ujedinjenih Nacija (UN) o slanju medinckog osoblja u misiju UN-a u Centralnoafričkoj Republici (CAR). Svrha memoranduma jeste da se uspostave administrativni, logistički i finansijski uslovi kojima će biti regulisati doprinos u vidu osoblja, opreme i usluga koje Vlada Republike Srbije obezbeđuje kao podršku misiji UN-a u CAR-u. Ujedno Memorandumom se definišu standardi UN-a o ponašanju za osoblje.\nMemorandumom je predviđeno slanje 68 vojnih lica u jedinicu bolnice 2. nivoa i 6 vojnih lica za medicinksu evakuaciju vazdušnim putem. Bolnica 2. nivoa prema klasifikaciji UN-a ima sposobnosti, između ostalog, za hitne hirurške zahvate, mere za sprečavanje komplikacija tokom hirurških zahvata, postoperativne usluge i poluintenzivnu negu, intenzivnu negu i oživljavanje. UN nadoknađuju troškove Vladi Republike Srbije za upotrebu ljudstva i osoblja, kao i za svu glavnu opremu za funkcionisanje kontigenta obezbeđuje UN. Za realizaciju Memoranduma u 2016. godini potrebna finansijska sredstva iznose 482.289.000,00 dinara (svi troškovi koje ne pokriva UN) i obezbeđena su budžetom Republike Srbije\nPotvrđivanje memoranduma kojim se predviđa slanje ukupno 74 vojna lica u bolnicu za potrebe međunarodne misije Ujedinjenih nacija u Centralnoafričkoj Republici.


Dojče vele: Vučić protiv Stefanovića - prekasno za nagodbu\nDojče vele: Vučić protiv Stefanovića – prekasno za nagodbu\nBeta 19. maja 2021. 12:20\nMedijska i politička kampanja protiv ministra odbrane Nebojše Stefanovića započela je glasanjem o nepoverenju lokalnih odbora Srpske napredne stranke (SNS) širom Srbije koji su, u klasičnom maniru autoritarnih režima, zaključili da bi Stefanović trebalo da bude smenjen sa svih funkcija u partiji, kao i kompletno rukovodstvo beogradskog odbora SNS, na čijem je čelu, piše danas Dojče vele (Deutsche Welle – DW).\nPredsednik SNS Aleksandar Vučić se po običaju nije upustio u direktan sukob sa Stefanovićem i taj posao je prepušten mesnim odborima stranke, koji prethodnih dana spontano i jednoglasno odlučuju da bi Stefanoviću trebalo izglasati nepoverenje.\nPojedini odbori nisu čak naveli ni razloge za smenu, a osnovna stvar koja mu se stavlja na teret jeste afera s navodnim prisluškivanjem Aleksandra Vučića u vreme dok je Stefanović bio ministar policije. Pojedini odbori tvrde da je na taj način ugrožena bezbednost predsednika Srbije, navodi se u tekstu.\nTa afera je očito uzdrmala predsednika Srbije, ocenjuje DW i dodaje da Vučić kaže da je nezakonito prisluškivan u razgovorima s licima s kojima je, kako kaže, „razgovarao o fudbalu“, dok opozicija tvrdi da je zapravo upao u mere s bezbednosno interesantnim licima.\nOdmeravanje snaga Vučića i Stefanovića tinja već izvesno vreme. Dugo se verovalo da će otvoreni sukob ipak izostati, jer Vučić želi da svoju stranku predstavi kao monolitnu organizaciju u kojoj cvetaju poštenje, drugarstvo, mladalački entuzijazam i beskrajna odanost šefu partije, navodi DW.\nPolitička sudbina Nebojše Stefanovića nije poznata i sada se samo procenjuje da li će on biti uklonjen po principu Tomislava Nikolića ili će možda biti i izbačen iz stranke, dodaje DW i podseća da je bivši predsednik Srbije i SNS Tomislav Nikoliće, nakon pretnje da će se i on ponovo kandidovati na izborima za predsednika Srbije, postigao dogovor sa Aleksandrom Vučićem da od toga odustane. a zatim je postavljen za predsednika Nacionalnog saveta za saradnju s Rusijom i Kinom – i bukvalno nestao iz javnosti.\nKako bi se čitava operacija probudjene svesti lokalnih odbora ipak predstavila kao nešto šira akcija pročišćavanja stranke, a ne organizovani progon samo jednog funkcionera, pojedini odbori ukazuju nepoverenje i drugim članovima SNS. Direktiva je otprilike sledeća: svaki odbor mora da glasa protiv Stefanovića, ali pojedini odbori mogu tu da dodaju još poneko ime, pa se tako ponegde zahteva i smena ministra zdravlja Zlatibora Lončara i ministarke za državnu upravu i lokalnu samoupravu Marije Obradović.\nZlatibor Lončar se već godinama optužuje za veze sa nekadašnjim „zemunskim klanom“, dok se Marija Obradović sumnjiči za veze s ljudima bliskim klanu Veljka Belivuka, piše DW.\nSpekulisalo se, dodaje se u tekstu, da Vučić izbegava otvoreni sukob sa Stefanovićem, jer se pretpostavlja da bivši ministar policije poseduje, pre svega, transkripte prisluškivanih razgovora ili već nešto drugo što bi moglo da kompromituje predsednika Srbije.\nMedjutim, nakon toliko afera koje nisu ni okrznule rejting Aleksandra Vučića, postavlja se pitanje da li bilo kakav materijal te vrste može da izazove nešto više od sleganja ramenima birača Srpske napredne stranke, piše DW.


Vučić danas dolazi u Sarajevo | Mondo Portal\nPremijer Srbije, Aleksandar Vučić, danas oko pola šest popodne sleteo je u Sarajevo. Vučić u glavni grad BiH dolazi iz Berlina, gde se sastao sa kancelarkom Angelom Merkel, pa pravo na "nimalo laku večeru".\nVučića je na sarajevskom aerodromu dočekao ministar inostranih poslova BiH Igor Crnadak i ambasador Srbije u BiH Stanimir Vukićević.\nMinistar Crnadak izjavio je da dolazak premijera Vučića u BiH u ovom trenutku ima ogroman značaj za dalji razvoj odnosa dvije zemlje, kao i za celokupne odnose u regionu.\n"Važno je da se razgovara, jer to smiruje tenzije u regionu, što nam je neophodno", poručio je večeras premijer Aleksandar Vučić po dolasku u Sarajevo.\nSpremni za auto-puteve\nVučić je naveo da su za Srbiju važni izgradnja autoputeva oko čega postoje zajedničke ideje sa BiH i Crnom Gorom, ali i oko puta Niš - Priština - Drač. "Šta god od tih projekata krene da se gradi uz podršku EU bićemo zadovoljni. Mi smo spremni veći deo toga da finasniramo. Ako idemo ka Prištini to podiže celu Toplicu i nišavski kraj, ako idemo ka BiH, to nas obavezuje da uradimo Čačak - Požegu - Užice Kotromani, ako budemo išli ka Crnoj Gori imamo Požegu - Boljare deonicu dugu 107 kilometara", rekao je Vučić.\nKako je rekao u izjavi novinarima, večeras učesnike očekuje "ni malo laka večera", a uz domaćina presedavajućeg Predsedništvu BiH Denisa Zvizdića, večeri će prisustvovati i premijer Albanije Edi Rama, kao i predstavnici Prištine, ali i ministar Mirko Šarović.\n"To sve gradi jedan drugačiji politički okvir u kojem se više ne govori o sukobima, svađama, o problemima već se priča o budućnosti. Naša teza je stvaranje jedinstvenog tržišta, ideja sa kojom sam izašao je carinska unija, da vidimo koliko je moguće više postići ekonomske integracije čime bi bili privlačniji za sve investitore, kako sa zapada tako i istoka, a olakšaćemo međusobnu trgovinu", uveren je Vučić.\nNa večeri s Mustafom i Ramom\nVečeri u restoranu Libertas prisustvuju i ministar spoljne trgovine i ekonomskih odnosa BiH Mirko Šarović, premijer Albanije Edi Rama, kosovski Isa Mustafa, kao i ambasadori Srbije i Albanije u BiH Stanimir Vukičević i Ilir Melo.\nSNAJPERI PO CELOM SARAJEVU\nNa ulicama Sarajeva je povećano prisustvo policije, a ministar bezbednosti BiH Dragan Mektić je danas izjavio da se Vučić može osećati sigurno u Sarajevu, i da su preduzete sve potrebne mere da bi sutrašnji sastanak protekao bezbedno.\nSprema se repriza Potočara?\nOsim predsednika Vlade Srbije, na Samit dolaze premijeri Crne Gore, Makedonije, Kosova, Albanije i ministar spoljnih poslova Italije.\nElektronski mediji u BiH podsećaju da je srpski premijer ranije izjavio da veruje da će u Sarajevu ponovo otvoriti teme koje su od zajedničkog interesa za sve, a to su autoputevi, putevi, mostovi, pruge i carinska unija.\nPortal Avaza napominje da se dolazak aviona srpskog premijera u Sarajevo očekuje u 17.25 časova, da je za prvi dan Vučićeve posete sastavljen okvirni plan, ali da nijedan termin nije "zakovan".\nPozivajući se na svoje izvore "Avaz" piše da će se premijer Vučić nakon sletanja uputiti u jedan sarajevski hotel, a nakon toga će biti upriličena večera, čiji je domaćin predsedavajući Saveta ministara BiH Denis Zvizdić.\nU 14 sati planirana je pres konferencija na kojoj će se obratiti Zvizdić, komesar za evropsku politiku susedstva i pregovore o proširenju Johannes Han, te ministar spoljnih poslova Italije Angelino Alfano, kao domaćin narednog sastanka Berlinskog procesa, koji je planiran za juli ove godine u Trstu.\nI danas je ministar bezbednosti BiH Dragan Mektić izjavio da sa nadležnim bezbednosnim službama dogovorio sve mere koje će biti preduzete s ciljem potpunog obezbeđenja premijerskog skupa država Zapadnog Balkana, koji se sutra održava u Sarajevu, a samo mesto održavanja biće pod snajperskim nadzorom.\nMektić je za Tanjug rekao da će puna bezbednosna pažnja biti posvećena srpskom premijeru Aleksandru Vučiću zbog medijskih spekulacija, ali i pre svega zbog događaja iz Potočara.\n"Ja jedino što mogu da poručim je da je premijer Vučić sigurno dobrodošao, a mi ćemo preduzeti sve mere da njegovo učešće na sastanku bude obezbeđeno na najvišem mogućem nivou", rekao je Mektić.\nSpekuliše se, a ima i nekih najava, kaže, o mogućim okupljanjima, ali su ti skupovi motivisani finansijskim potraživanjima i dugovanjima.\n"Nećemo dozvoliti nikakva kretanja, a ako do toga, ipak, dođe, pratićemo situaciju i sve će biti pod kontrolom", uverava Mektić.\nOvo će biti prva Vučićeva poseta Sarajevu i BiH nakon što je Međunarodni sud pravde u Hagu odbacio zahtev za reviziju presude tog suda po tužbi BiH protiv Srbije za genocid.


Japan odustaje od raspoređivanja sistema „Egis ašor“? - Sputnjik Srbija\n06:16 30 Oktobar 2020\n13:28 15.06.2020 (osveženo 16:20 15.06.2020) Preuzmite kraći link\nPrema njegovim rečima, nije moguće osigurati bezbednost pada motora rakete-presretača posle njenog lansiranja.\n„Do sada smo to razmatrali sa Amerikom i želeli smo da to pitanje rešimo tako što ćemo izvršiti određene modifikacije. Ali, sada ne možemo to da garantujemo“, rekao je japanski ministar.\nZato će sistemi ostati na nosačima aviona pomorskih snaga Japana.\nJapan je 2017. godine doneo odluku o kupovini dva kopnena kompleksa protivraketne odbrane „Egis ašor“ od SAD, sa najnovijim radarima i o njihovom raspoređivanju na nacionalnoj teritoriji u cilju zaštite od balističkih raketa. Namera je bila da ti sistemi budu postavljeni u prefekturama Akita na severozapadu i Jamaguti na jugozapadu zemlje, kako bi radijus njihovog delovanja obuhvatio čitav Japan.\nSvaki kompleks košta oko 890 miliona dolara, a trebalo je da budu operativni od 2023. godine.\nŠta je „Egis ašor“?\n„Egis ašor“ je kopnena verzija američkog brodskog višenamenskog borbenog sistema „Egis“ a sastoji se od snažnog radara SPY-1 i 24 protivvazdušne rakete na navođenje SM-3.\nSistem je predviđen za zaštitu od balističkih raketa srednjeg i kratkog dometa.\nodustajanje, raketni štit, Japan


Rezolucija „Federalna unija odmah“ | UEF Srbija\nNaslovna / Rezolucija „Federalna unija odmah“\nUsvojena na sastanku Federalnog komiteta UEF-a 13. novembra 2011.\nA. Da je kohezija i stabilnost evrozone neophodan preduslov za ekonomski oporavak Evrope,\nB. Da su ograničenja postojećeg sistema evropske ekonomske i monetarne unije sada očigledna, kao i slabost javnog legitimiteta institucija EU,\nC. Da su napori Evropskog saveta da koordinira nacionalne ekonomske politike, uvek odlučujući po principu jednoglasnosti, bili nedovoljni da povrate poverenje u tržište i demokratiju,\nD. Da Unija i dalje čeka afirmisanje na svetskoj sceni,\nE. Da je deset godina nakon Deklaracije iz Lakena naredna velika reforma ugovora EU sada neizbežna u nameri da se upravljanje Unijom prilagodi trenutnim i budućim izazovima,\n1. Prima na znanje ishod sastanaka Evropskog saveta i Evro-samita od 26. oktobra; pozdravlja značajne napore učinjene da se podupre Grčka u okviru evrozone i da se obaveže italijanska vlada da se ozbiljno suoči sa strukturnim reformama sopstvene ekonomije; naglašava da je brzo sprovođenje odluke donete na sastancima od vitalnog značaja za izbegavanje dalje eskalacije krize suverenog duga;\n2. Pozdravlja ‘paket šest mera’ o ekonomskom upravljanju koji uvodi Evropski semestar i ojačava Pakt za stabilnost i rast; željno iščekuje naredni program zakonadavnih inicijativa Komisije koji će ojačati nadzor i disciplinu nacionalnih ekonomskih i fiskalnih politika, kao i konsolidaciju međunarodnog predstavljanja evrozone;\n3. Insistira da je, kao dodatak smanjenju nacionalnog duga, za oporavak evropske ekonomije potreban snažan i obuhvatan plan EU za rast i razvoj; pozdravlja kao prvi korak rano pokretanje projektnih obveznica usmerenih na investicije EU u inovacije, posebno u oblasti energetike;\n4. Naglašava značaj završetka jedinstvenog tržišta u svim elementima do kraja 2012, i potvrđuje značaj kombinovanja jače integracije evrozone sa održavanjem koherentnog jedinstvenog tržišta širom Unije; odupreće se, zbog toga, pokušajima Velike Britanije da ‘povrati’ delove radnog prava EU;\n5. Pozdravlja unapređenje pozicije komesara zaduženog za ekonomske i monetarne poslove u novog potpredsednika Komisije sa neposrednom ulogom u upravljanju političkom ekonomijom evra;\n6. Prima na znanje odluku da se višestruko poveća veličina Evropskog fonda za finansijsku stabilnost (EFFS); poziva da se stvaranje Evropskog stabilizacionog mehanizma (ESM) pomeri unapred za 2012. i da se transformiše u istinski ugovorni instrument, sa ponderisanim glasovima koji odražavaju ekonomsku snagu, kao preteču stalnog Evropskog monetarnog fonda;\n7. Poziva na povećane napore za smanjenje javnih deficita u cilju utiranja puta prema naprednoj komunitarizaciji suverenog duga u evrozoni na nivou od 60 procenata BDP-a, kao što je predviđeno Ugovorom iz Mastrihta; željno iščekuje predlog Komisije o ‘stabilizacionim’ evroobveznicama;\n8. Insistira na uvođenju čvršćih mera za borbu protiv utaje poreza na nivou cele EU;\n9. Pozdravila bi takođe napredak prema uvođenju zajedničke konsolidovane korporativne poreske osnovice;\n10. Zahteva temeljitu reformu finansijskog sistema EU kako bi se omogućilo preoblikovanje i proširenje budžeta radi obezbeđivanja evropskih javnih dobara plaćenih iz stvarnih autonomnih izvora prihoda koji bi direktnije povezali troškove EU sa građaninom – poreskim obveznikom.\n11. Podržava predlog Evropske komisije za uvođenje novih evropskih poreza kao delova reformisanog sistema sopstvenih resursa, uključujući porez na finansijske transakcije; 12. Insistira da, na kraju prelaznog perioda, takav reformisani finansijski sistem mora zameniti nacionalne doprinose zasnovane na BND-u istovremeno dovodeći velike ekonomije obima i troškovnu efikasnost na nivo EU, kao i smanjenju kontraproduktivne političke podele između neto davalaca i neto primalaca;\n13. U ovom smislu, poziva na napuštanje jednoglasnosti u Savetu pri odlučivanju o reviziji Višegodišnjeg finansijskog okvira i o svim pitanjima oporezivanja, uključujući reformu sopstvenih prihoda;\n14. Poziva Komisiju da inicira dubinsku debatu o onome što se može učiniti za stabilizaciju evrozone u okviru postojećih ugovora koristeći koliko je god moguće odredbe o pojačanoj saradnji prema kojoj grupa država može uspostaviti mehanizam finansijske solidarnosti;\n15. Primećuje da solidarnost među poreskim obveznicima širom evrozone zahteva da EU ostvari ubrzan napredak prema fiskalnoj uniji u smeru efikasne federalne ekonomske vlade sa jasnim strukturama za donošenje odluka i mehanizmima za nametanje obavezujućih mera državama članicama koje ne sprovode ekonomsku i fiskalnu politiku EU;\n16. Primećuje da će ovakva fiskalna unija i federalna ekonomska vlada morati da zasluži veći osećaj javnog legitimiteta nego što ga institucije EU sada uživaju; da je u povećanoj ulozi za Evropski parlament suština, i da u pojedinim posebnim okolnostima oni poslanici koji su izabrani u državama koje su usvojile evro treba da imaju veća zakonodavna ovlašćenja u pitanjima specifičnim za evrozonu;\n17. Primećuje sa žaljenjem to što će predsednik Evropskog saveta, u saradnji sa predsednikom Komisije i Evrogrupe, predstaviti predloge samo za ‘ograničenu izmenu ugovora’ na decembarskom sastanku Evropskog saveta, koji bi trebalo da se finalizuju do marta;\n18. Poziva na najšire moguće konsultacije o ciljevima, opsegu i vremenskom okviru za amandmane na ugovor; poziva Evropski parlament da insistira na sazivanju novog ustavnog Konventa, tokom prve polovine 2012, na kome be se agenda ekonomske vlade proširila tako da obuhvati šira pitanja političkog legitimiteta;\n19. Pozdravlja napore Parlamenta da napravi pan-evropsku izbornu jedinicu za izbore određenih poslanika sa transnacionalnih lista odabranih i podržanih od strane Evropskih političkih partija; poziva da se ova stvar uključi u agendu Konventa;\n20. Primećuje da bilo koja izmena ugovora mora da se dogovori jednoglasnošću svih država članica Unije; insistira, ipak, da Konvent treba da se dogovori o izmeni odredaba o ratifikaciji ugovora tako da novi ugovor može stupiti na snagu onda kada ga četiri petine država ratifikuje u skladu sa svojim ustavnim odredbama;\n21. Zahteva da se Konvent uključi u duboku debatu o ustavnoj budućnosti Evrope koja mora u celini objasniti strukturu fiskalne unije i federalne ekonomske vlade, dok se bavi putevima i sredstvima za obezbeđivanje brojnih formi diferencirane integracije, uključujući ulogu Unije u svom susedstvu;\n22. Predlaže takođe da se stvori nova kategorija pridruženog članstva, kako bi se osigurala bilo koja postojeća država članica koja odabere da ne napravi federalni iskorak potreban i zahtevan od njenih partnera;\n23. Upozorava, ipak, da ukoliko se pokaže nemogućim da se dobije saglasnost svih država članica o izmeni ugovora u ovim pravcima, treba napraviti predloge za federalnu uniju koja bi se uspostavila između grupe država jezgra;\n24. Poziva na svaki napor da se mobiliše javno mnjenje u prilog evropskog „Nju Dila“, uključujući upotrebu Evropske građanske inicijative za podršku stvarnog transfera moći sa nacionalnog na evropske nivoe u oblastima poreza, budžeta, ekonomske politike i spoljne i bezbednosne politike;\n25. Obavezuje Uniju evropskih federalista da vodi kampanju na svim nivoima za „Federalnu uniju odmah“ u cilju ubeđivaja javnog mnenja u neophodnost reformi za postizanje cilja ujedinjene demokratske Evrope.


Parižani već odredili zamenu za "Neja"? - Sportske.net\nParižani već odredili zamenu za "Neja"?\nTeški dani su pred glavnom zvezdom šampiona Francuske.\nFoto: EPA-EFE/Lucas Figueiredo\nMančester u neverici, Konte im otima Portugalca?Klop odustao od Nemca!Niko neće mariti za De Heu ako u Mančester stigne ON!Englezi "čerupaju" Ajaks, Tadićev saigrač može da bira!Pogba rekao "da", samo da li je vredan najveće žrtve u klupskoj istoriji?\nPisali smo danas, jedan od najboljih igrača fudbala današnjice proživljava najteže dane, deluje da je sam i kumovao istim.\nDok se po medijima širi priča o navodnom silovanju od strane Brazilca, ni sa one fudbalske strane Nejmaru ne cvetaju ruže. Kapiten "Selekaa" neće moći da predvodi svoj tim na "Kopa Amerika" zbog nove povrede, nešto što je itekako namučilo ofanzivca ove sezone.\nVlasnici kluba iz Pariza bi zbog spomenutih problema i sve učestalijih problema mogao da proda igrača kojeg su pre dve sezone načinili najskupljim ikada, kada su isplatili 222 miliona evra za njegove usluge.\nPo pisanju španskog Don Balona, šampion Francuske već ažurno prati i potencijalne zamene u slučaju odlaska Brazilca sa "Parka Prinčeva". Za sada kako deluje, Džejdon Sančo je određen kao tip igrača koji bi najbolje mogao da odmeni Nejmara.\nEnglez je fascinirao tokom ove sezone svojim sjajnim partijama u dresu Borusije Dortmund, giganti iz Premijer lige bi takođe želeli da vide mladog ofanzivca ponovo na Ostrvu. Sve je još uvek na dugačkom štapu, ali deluju da katarski vlasnici PSŽ-a polako gube strpljenje za svoju glavnu zvezdu tima.


Fountaintype je za promociju svog novog fonta Heroine uradio vrlo zanimljiv filmic koji projektuje karakteristike ovog fonta. Inspirisan familijom slova Windsor ovaj font je dizajnirao Göran Söderström. Enjoy!\nIkea ima imidž kompanije kojoj je dizajn bitan. Kada se desi da umesto već sada vanvremenske (doterane) Future, koja se zove Ikea sans, upotrebi i počne da koristi Verdanu, čovek iskreno pomisli da dizajn ipak i nije tako bitan. Što je zaista šteta, jer ako njima nije bitan, u šta ne verujem, šta da očekujemo onda od onih koji ga uopšte ne uzimaju u obzir a donose odluke važne za kreiranje vizuelne svesti a posredno i svesti uopšte?\nToyota iQ type\nKORISTECI TOYOTU iQ, dva tipografa, Pierre & Damien (zajedno PLEASELETMEDESIGN) su uz pomoc pro vozaca Stefa van Campenhoudta i posebnog softvera koji je specijalno za ovu priliku napravio Zachary Lieberman, napravili font.\nTrieste signage 3\nTrieste signage 2\nOvo se nekako slaze sa onim sto radim... u ovom periodu.\nOvo je bukvalno detalj onoga sto moze da se vidi na fasadama u Trstu...


Fond zdravstvenog osiguranja: Pojednostavljena procedura vantjelesne oplodnje – Zvornik Danas\nNaslovna/VIJESTI/Društvo/Fond zdravstvenog osiguranja: Pojednostavljena procedura vantjelesne oplodnje\nIgor Golubović Send an email 7. marta 2021\n172 2 minuta čitanja\nBANjALUKA – Fond zdravstvenog osiguranja /FZO/ Republike Srpske donio je odluku da, ukoliko zbog virusa korona postupak vantjelesne oplodnje bude prekinut, osiguraniku bude izdato novo rješenje za ovu proceduru.\n“Ženi se u slučaju dobijanja virusa korona prekinuta procedura vantjelesne oplodnje neće računati kao obavljeni pokušaj, a kada bude radila ponovo, u novom rješenju će stajati broj procedure koja je i bila prije nego što je dobila virus korona”, saopšteno je iz FZO.\nIz Fonda ističu da je ovo omogućeno izmjenom Pravilnika o sadržaju, obimu i načinu ostvarivanja prava na zdravstvenu zaštitu, s ciljem da se osiguranicima u pandemiji maksimalno olakša pristup i korišćenje zdravstvene zaštite.\n“Fond je tako, osim finansiranja pulmološke rehabilitacije za osiguranike koji su preležali virus korona, te finansiranja zdravstvenih usluga za sve građane, donio i ovu odluku, što je pokazatelj da odluke kreiramo prateći aktuelnu epidemiološku situaciji i potrebe osiguranika u novonastaloj situaciji”, ističu u FZO.\nKako se naglašava, Fond je i na ovaj način nastojao da preduprijedi i prilagodi propise novoj stuaciji, kako bi i zdravstvene ustanove, ali i osiguranici znali kako da postupaju, jer je epidemiološka slika i dalje nepovoljna.\n“Podsjećamo da Fond zdravstvenog osiguranja finansira tri pokušaja vantjelesne oplodnje za bračne parove koji prirodnim putem ne mogu da dobiju bebu. Osim toga, među prvim fondovima u regionu smo počeli da finansiramo i čuvanje embriona na dvije godine, dok su ranije ovu uslugu osiguranici plaćali sami”, navode u FZO.\nFond je u prošloj godini odobrio ukupno 615 zahjeva za finansiranje vantjelesne oplodnje, a kada je riječ o čuvanju embriona, u 2020. godini finansirao je čuvanje i zamrzavanje embriona za 209 bračnih parova.\nUgovor za pružanje ove usluge osiguranicima Fonda zaključen je sa privatnom zdravstvenom ustanovom “Medikos” iz Banjaluke. Jedna procedura košta oko 5.500 KM i podrazumijeva kompletnu proceduru – dijagnostiku, terapiju i sam postupak.\nOd 2007. godine, od kada Fond finansira vantjelesnu oplodnju, pa do danas, rođeno je 1.400 beba.\nIz Fonda navode da, kada je riječ o vantjelesnoj oplodnji, Republika Srpska značajno prednjači u odnosu na Federaciju BiH /FBiH/, zbog čega su imali slučajeve da građani FBiH žele da se prijave kod FZO na osiguranje kako bi ostvarili pravo na vantjelesnu oplodnju.\n“Takođe, maksimalno smo pojednostavili proceduru ostvarivanja ovog prava za osiguranike, jer u zemljama regiona osiguranici znatno teže i komplikovanije ostvaruju ovo pravo, uz mnogo više potrebne dokumentacije, nego što je slučaj kod nas”, naglašavaju u FZO.\nU ovom fondu kažu da je kod njih potrebno priložiti prijedlog ginekologa i kopiju vjenčanog lista ili ovjerenu izjavu da je par u vanbračnoj zajednici.\nU slučaju da se vantjelesna oplodnja ne može obaviti u Republici Srpskoj, uz mišljenje zdravstvene ustanove sa kojom FZO ima ugovor, osiguranici mogu da ostvare pravo na refundaciju troškova vantjelesne oplodnje koju su uradili u nekoj od ustanova u inostranstvu, u skladu sa cjenovnikom Fonda.\n“Fond je još ranije našim aktom dodatno uredio ovu oblast, precizirajući u kojim slučajevima se odobrava refundacija troškova za postupke rađene izvan Srpske”, naglašavaju u FZO.\nU FZO podsjećaju da porodiljama i trudnicama u potpunosti finansiraju zdravstvenu zaštitu za sve ono što spada u obavezno zdravstveno osiguranje, a osim toga, osiguranici su oslobođeni plaćanja participacije za sve preglede koji se tiču planiranja porodice.\nOd 2019. godine, između ostalog, Fond finansira i lijek “utrogestan” koji veliki broj trudnica koristi zbog čuvanja trudnoće i sprečavanja prijevremenog porođaja.\n“Finansiranje vantjelesne oplodnje, kao i ova prava su konkretne mjere kojima Fond nastoji da pruži podršku pronatalitetnoj politici Republike Srpske”, zaključuje se u saopštenju FZO.\nrepublika srpska vatjelesna oplodnja\nInterpol traga za djevojčicom iz Srbije


Tastatura iz Androida 4.2 dostupna za preuzimanje - Baguje.COM\nMoram odmah da napomenem da je ovo nezvanično i da je korisnik koji je objavio ovu tastaturu koristio zvaničan kod novog Androida kako bi napravio ovu aplikaciju za većinu korisnika koji čekaju ovako nešto za svoj nešto stariji telefon. I da, ova tastatura radi isključivo na telefonima koji već imaju Android Ice Cream Sandwich 4.0 ili noviji. Autor je obećao da će uraditi sve kako bi aplikacija proradila i za korisnike koji koriste starije verzije Androida kao što su 2.3.7 Gingerbread.\nBitno za pomenuti da je najvidljivija promena kod ove tastature mogućnost svajpovanja (swype) tj, prevlačenje prstom preko slova dobijate gotovu reč. U slici ispod vidite kako vaš prst ostavlja plavi trag kako bi vam pomogao da vidite gde ste sve prošli. Na žalost, verzija koju vam opisujem, ova nezvanična nema još uvek podršku za druge jezike sem engleskog.\nUPDATE: Aplikacija je privremeno povučena sa Android marketa te stoga link za preuzimanje ne radi.\nSledeći članak Završen još jedan WebFest a ovo su pobednici\nPrethodni članak Džesika Alba i Gven Stefani reklamiraju nov Windows Phone 8


Američke države koje bi mogle da odluče izbore 2020. u SAD? - Naši u svetu\nObjavljeno 25/10/20 u 23:00\nDeset dana uoči izbora u SAD 3. novembra, republikanski predsednik Donald Tramp i demokratski predsednički kandidat Džo Bajden vode intenzivnu kampanju u takozvanim presudnim ili neopredeljenim državama – u kojima je ishod izbora još neizvestan.\nElektorski sistem gde “pobednik odnosi sve” navodi kandidate da vode jaču kampanju u državama u kojima pobeda, sa stanovišta matematike, lakše otvara put ka Beloj kući, navodi Glas Amerike.\nDržave u kojima je izborna trka tesna i koje mogu da se “okrenu” jednoj ili drugoj stranci, kao što je Pensilvanija, dobijaju više pažnje od kandidata nego druge države, kao što je Kalifornija, u kojoj je skoro izvesno da jedna stranka dobija većinu glasova.\nOvih desetak država se smatra večitim “presudnim” državama, pošto su kontinuirano imale tesne rezultate na novijim predsedničkim izborima.\nDržava trenutno naginje Bajdenu, što je trend koji podstiče sve veća snaga demokrata među biračima iz predgrađa, kao i sve raznovrsnije biračko telo, a posebno sve veći broj hispanskih birača. Na izborima 2016. otprilike svaki peti glasač je bio Latinoamerikanac, i Hilari Klinton je osvojila većinu tih glasova.\nArizonaFloridaPredsednički izbori u SAD 2020.\nTramp ga pomilovao a sada Rod Blagojević tvrdi: Krađa na izborima TRADICIJA…


SLAVICA ĐUKIĆ DEJANOVIĆ: BOR ĆE OPET BITI INSDUSTRIJSKI CENTAR SRBIJE - MEDIJA CENTAR BOR );\n– Bor će sigurno ponovo biti rudarski i industrijski centar Srbije, u perspektivi i univeritetski centar. U ovom mandatu Skupština Srbije usvojila je 44 zakona kako bi se što više približili Evropskoj uniji. Ovi zakoni pomoći će da građani isključivo žive od svog rada – rekla je Slavica Đukić Dejanović, predsednica Skupštine Srbije obraćajući se danas članovima i pristalicama SPS-a u borskom Domu kulture. Ona je najpre posetila Zlot i razgovarala sa osobljem zdravstvene ambuleante, potom je bila na gradilištu rekonstrukcije puta od Brestovačkog mosta do Bora, a posetila je Dečje odeljenje borske bolnice, gde mališanima uručila poklone.\nPredsednicu Skupštine primilo je i novo opštinsko rukovodstvo, a zatim se zadržala u kraćem razgovoru u TV Bor.\n– Potičem iz radničke sredine kakva je i Bor, gde se od sopstvenog rada bori za život, školuju deca I špodižu porodice. I Kragujevac je kao i Bor poslednjih godina promenio sliku, ali ćemo ubrzo uspeti da bolje živimo i vratimo ugled kakav i zaslužujemo- naglasila je Đukić-Dejanović.


PRESUDA GENERALU SAVČIĆU I PRIJE SUĐENJA | RTV Slobomir\nPRESUDA GENERALU SAVČIĆU I PRIJE SUĐENJA\nSudu BiH biće upućena žalba na odluku da se generalu Milomiru Savčiću zabrani obavljanje funkcije predsednika Boračke organizacije RS, jer je optužen za ratne zločine.\nMiodrag Stojanović, advokat generala Savčića, kaže za "Novosti" da je žalba pripremljena i biće dostavljena Sudu BiH do kraja sedmice.\n- Sud BiH je napravio neviđen presedan izricanjem ove mere zabrane. Obrazloženje da general Savčić sa funkcije predsednika BORS može uticati na potencijalne svedoke je suluda, jer BORS nikome niti daje, niti oduzima prava - poručuje Stojanović i dodaje da očekuje od Suda BiH da se odredi po žalbi u narednih deset dana.\nPolitičari iz Srpske i predstavnici udruženja proisteklih iz odbrambeno-otadžbinskog rata su saglasni da je Sud BiH već prvim potezima u slučaju generala Savčića pokazao dvostruke aršine i želi da presudi generalu i pre suđenja.\nTakođe, poručuju da sam pristup Suda BiH već baca veliku mrlju na ovaj slučaj i izaziva sumnju u pravičnost postupka protiv generala Savčića.\nNiko nije kriv dok se krivica ne dokaže, izjavio je Radovan Višković, premijer RS, komentarišući odluku Suda BiH, kojom je generalu Savčiću zabranjeno obavljanje dužnosti predsednika BORS.\nOvde skoro da dolazimo u poziciju da je čoveku presuđeno i pre suđenja. Šta znači da se nekome zabrani da obavlja dužnost samo zato što je podneta prijava i da li to znači da je već kriv, procesuiran i osuđen - zapitao se Višković.\nMilan Petković, potpredsednik NS RS, kaže da je očigledno kod predmeta generala Savčića, Sud BiH ušao u sferu politike i da se udaljio od prava.\n- Nije logično da se uvode mere zabrane kod ovakvih slučajeva, pogotovo jer je prošlo mnogo godina od rata. Ne vidim nijedan razlog pogotovo da se generalu Savčiću zabranjuje da obavlja funkciju predsednika BORS. Očigledno je na snazi politički obračun - ističe Petković.\nIz Ministarstva rada i boračko-invalidske zaštite saopšteno je da je ovim nastavljen pokušaj rušenja časti i ugleda srpske vojske i vojnika, satanizovanja srpskog naroda i najgrubljeg falsifikovanja istorije.\n- Ovu odluku smatramo još jednim u nizu sramotnih postupaka i nesumnjivim dokazom da pravosudni organi BiH nemaju isti odnos prema događajima i učesnicima događaja iz građanskog rata devedesetih godina na ovim prostorima - navodi se u ovom ministarstvu.\nUdruženje “Veterani RS“ zatražilo je od predsednice Željke Cvijanović da sazove sednicu organizacija nastalih iz odbrambeno-otadžbinskog rata i predstavnika parlamentarnih stranaka iz Srpske, da bi se zauzeo stav u vezi sa zabranom koju je Sud BiH izrekao Savčiću.\n- Mislim da ništa nećemo postići samo oštrim i deklarativnim osudama, nego je krajnje vreme da sednemo i nađemo način da se suprotstavimo ovakvim odlukama - istakao je Duško Vukotić, predsednik ovog udruženja.\nTUŽILAŠTVO BiH podiglo je 31. decembra prošle godine optužnicu protiv Savčića zbog, kako je navedeno, pomaganja u ratnom zločinu počinjenom 1995. u Srebrenici. Sud BiH doneo je rešenje kojim se Savčiću zabranjuje da obavlja dužnost predsednika Boračke organizacije RS i ograničavaju nastupi u medijima u delu koji se odnosi na predmet suđenja.


Ministarstvo za zaštitu životne sredine: Plan je da se do 2040. pošumi više od 40 odsto Srbije - National Geographic Srbija\nMinistar za zaštitu životne sredine Goran Trivan izjavio je da će Srbija naredne godine usvojiti zakon o klimatskim promenama i istakao da će svaka lokalna samouprava morati da ima usvojen akcioni plan koji će precizno uređivati tu oblast.\n"Stručnjaci procenjuju da će naša zemlja i region biti među područjima koja će klimatske promene najviše pogoditi", kazao je Trivan novinarima uoči sastanka o klimatskim promenama sa nevladinim organizacijama.\nOn je podsetio da Srbiju unazad nekoliko godina pogađaju vremenske neprilike, kao što su suše i poplave i istakao je da su ova i prošla godina bile najtoplije godine od kako se meri temperatura u Beogradu.\n"To nam govori da su klimatske promene na delu i da više nema vremena za čekanje", rekao je Trivan.\nPogledajte i KLIMATSKE PROMENE: Koliko će biti toplo u Beogradu 2100. godine?\nOn je ocenio da su klimatske promene najvažniji ekološki problem na planetni i da je osim ograničenja emisije gasova sa efektom staklene bašte, druga najvažnija mera za njihovo ublažvanje pošumljavanje.\n"Pošumljavanje je najefikasniji, najjednostavniji i najjeftiniji način borbe protiv klimatskih promena" naglasio je Trivan.\nOn je naveo da će Ministarstvo da se potrudi da naredne godine obezbedi sredstva za pošumljavanje iz budžeta, ali i za druge oblike borbe protiv klimatskih promena.\nPročitajte i Ljudi su glavni krivci: Globalno zagrevanje snažnije nego ikad\n"U Srbiji je trenutno pošumljeno 27 odsto teritorije, a plan je da se do 2040 pošumi više od 40 odsto zemlje", naveo je on.\nTrivan je izrazio žaljenje što se pošumljavanje sprovodi "ni približnim tempom kojim bi trebalo", zbog čega je za sledeću godinu najavio veliku akciju pošumljavanja na čitavoj teritoriji Srbije, a naročito Vojvodine gde se trenutno pod šumama nalazi šest odsto teritorije.\nMinistar je kazao i da će Srbija u Ujedinjenim nacijama i drugim međunarodnim organizacijama predložiti da pošumljavanje postane jedan od glavnih oblika borbe protiv klimatskih promena, jer je malo zemalja u svetu gde je pošumljavanje organizovano.\nKao primer da je pošumljavanje dobar metod on je naveo Beograd koji u poslednjih šest od sedam godina, koliko se bori protiv klimatskih promena, pošumio više od 700 hektara.\nTrivan je rekao i da je formiranje Ministarstva za zaštitu životne sredine u završnoj fazi i da se još biraju državni sekretari i pomoćnici.\nNaveo je da je Vlada odobrila prijem još 180 novih ljudi u ministarstvo, od kojih će 100 biti pripravnici kako bi u minimum narednih 20 godina, na najbolji čin upravljali zaštitom životne sredine u Srbiji.\nklimatske promene Beograd Šuma klimatske promene Zaštita životne sredine eko metropola Odabrano Srbija Ekologija


Tanjug 16. januara 2022. 19:37\nBERLIN – Državna sekretarka za Evropu i klimu Nemačke Ana Lirman, koja sutra putuje u posetu Albaniji i Severnoj Makedoniji, istakla je da su obe zemlje ispunila uslove za početak pristupnih pregovora sa EU.\n„Nemačka ozbiljno shvata evropsku perspektivu Zapadnog Balkana. Pristupni pregovori EU sa Albanijom i Severnom Makedonijom moraju odmah početi. Obe države su ispunile uslove za početak pristupnih pregovora“, poručila je ona.\nPrema njenim rečima, za dalji put ka EU ostaje ključno nastavak reformi i dobro upravljanje zemljom.\nLirman će sutra najpre posetiti Skoplje, a prekosutra Tiranu.\nKako je najavljeno u Berlinu ona će razgovarati sa severnomakedonskim predsednikom Stevom Pendarovskim, mandatarom šefa vlade Dimitrom Kovačevskim, potpredsednikom vlade za Evropu Bojanom Maričikjem, kao i šefom diplomatije Bujarom Osmanijem.\nU saopštenju se navodi da će razgovarati i sa opozicijom i predstavnicima civilnog društva.\nU Tirani ona će se sastati sa premijerom Edijem Ramom, zamenicom šefa diplomatije Megi Finom i generalnim sekretarom regionalne omladinske mreže Albertom Hanijem.\nU tim razgovorima fokus će biti na bilateralnim odnosima, ali pre svega evropske perspektive, saradnja u regionu.\nKada je reč o Albaniji tema razgovora biće i program Tirane kao člana Saveta bezbednosti.\nIsto tako ona će se sastati sa predstavnicima civilnog društva.


Sindikati takođe ukazuju da je kriterijum po kome se višak određuje prema broju stanovnika lokalne zajednice loš.\nSavez samostalnih sindikata Srbije ocenio je da je Predlog zakona o načinu određivanja maksimalnog broja zaposlenih u javnom sektoru diskriminatorski, jer zaposlene u tom sektoru stavlja u nepovoljniji položaj u odnosu na radnike javnih i preduzeća u restrukturiranju.\nOni su se zapitali i zbog čega se ovako važan zakon, koji je već u skupštinskoj proceduri, donosi u periodu godišnjih odmora, po hitnom postupku i bez javne rasprave, naglasivši da nije pružena prilika da se na njega iznesu primedbe.\nSindikalci su naglasili da je diskriminatorski to što se zaposlenima u javnom sektoru po ovom zakonu ne odobrava otpremnina od 200 evra po godini radnog staža i zabranjuje pravo na novčanu nadoknadu kod Nacionalne sližbe za zapošljavanje kao što je to omogućeno zaposlenima u preduzećima u restrukturiranju.\nGrujić: Povoljno tlo za one sa partijskim knjižicama\nPredsednik Samostalnog sindikata zaposlenih u komunalnoj delatnosti Srbije Milan Grujić kazao je da je ovaj zakon „izuzetno povoljno tlo za sprovođenje samovolje i supstitucije da se jedni radnici zamene drugim zahvaljujući određenim partijskim knjižicama“.\nOn je naglasio da su ovim zakonom obuhvaćena komunalna preduzeća, ali da to ne bi trebalo, jer komunalni sektor nije budžetski korisnik.\n„Sigurno da u komunalnom sektoru ima viška zaposlenih, ali to je bila potreba političkog usklađivanja. Međutim to pitanje ne treba rešavati na diskriminatorski način“, kazao je Grujić.\nPredsednik Samostalnog sindikata zdravstva Zoran Savić kazao je da u zdravstvu nema viškova i da nedostaje 13.000 radnika, kako bi sistem bio održiv.\nOn je kazao da u Srbiji ne postoji socijalno ekonomski dijalog, jer nijedan važan zakon nije prošao Socijalno ekonomnski savet.\nPredsednica samostalnog sindikata kulture Dragana Đorđević kazala je da je kultura statistička greška u budžetu Srbije, ali da to nije tako kada je reč o viškovima zaposlenih i kod otpuštanja.\nOna je naglasila da u tom sektoru nema viška već manjka zaposlenih, naglasivši „da bi se veće uštede ostvarile kada bi se smanjile plate zaposlenih u nekim državnim agencijama na koje odlazi oko 2,5 milijardi dinara.\n„Plate u nekim državnim agencijama veće su nego premijeru i idu do 600.000 dinara, i njihovo smanjenje bilo bi veća ušteda nego ako bi se otpustili svi zaposleni za koje se proceni da su višak u kulturi“, rekla je Đorđević.\nMilošević: Za sve bi bilo bolje da se smanji broj fukcionera\nPredsednica sindikata pravosuđa Slađanka Milošević kazala je da ni u pravosuđu nema viškova i da su u tom sektoru već rađene reforme od kojih se pravosuđe još nije oporavilo.\nOna je naglasila da bi pravosuđe trebalo da se izuzme iz racionalizacije, jer će i suprotnom doći do zatrpanosti sudova.\nMiloševićeva je kazala da bi država trebalo da se zapita o smanjenju broja funkcionera, jer se prema podacima Agencije za borbu protiv korupcije njihov broj stalno povećava i da je dostigao 45.649, a pre desetak dana ih je bilo stotinak manje, od kojih je aktivno oko 39.000.\n„Za sve bi bilo bolje ukoliko bi se smanjio broj funkcionera, koji sa sobom povlače još po nekoliko osoba, nego da se smanji broj zaposlenih u pravosuđu i zdravstvu, kojih je inače nedovoljno. Građeni bi to manje osetili i pre prihvatili ako bi ih pitali za mišljenje“, kazala je ona.\nTekst objavljen na sajtu Sindikata pravosuđa Srbije\n« Usvojen predlog zakona o maksimalnom broju zaposlenih u javnom sektoru\t» Otvoreno pismo javnosti


Sportske.net - Tomašević: "Glavni cilj je da prođemo grupu na EP"\nTomašević: "Glavni cilj je da prođemo grupu na EP"\nSrpska rukometašica Katarina Tomašević rekla je danas da je glavni cilj reprezentacije da prođe grupnu fazu na predstojećem Evropskom prvenstvu u Francuskoj, ali da se nada "velikom rezultatu".\nEvropsko prvenstvo počinje u četvrtak, a reprezentacija Srbije igra u Grupi A sa Danskom, Švedskom i Poljskom.\n"Kao i uvek, osnovna ambicija je da prođemo grupu, a kasnije da ostvarimo što bolji plasman. Sve posle toga možemo nazvati uspehom. Nadam se nečemu velikom, jer imamo dobru ekipu, a na prethodnom Svetskom prvenstvu u Nemačkoj smo pokazale da igramo dobar rukomet", rekla je Tomašević.\nU prvoj utakmici u petak od 18 časova Srbija igra protiv Poljske.\n"Najteže je otvaranje, bez obzira što bi neko mogao Poljsku da nazove slabim rivalom u odnosu na druge dve reprezentacije. Potrebno je da se poklope kockice, da budemo zdrave, da sve krene kako treba. Ukrštanje je izuzetno teško, tamo su Francuska, Rusija i Crna Gora, stvarno je suvišno pričati o takvim reprezentacijama. Neophodno je da se mnogo toga poklopi da bi se napravio veliki rezultat", kazala je Tomašević.\nOna je ocenila da je Francuska glavni favorit za osvajanje Evropskog šampionata.\n"Francuska je domaćin i svetski šampion, što dovoljno govori i sigurno da je ona u prvom planu. Ali, za medalje konkuriše mnogo reprezentacija, tu je i Norveška, Rusija, Holandija, ima nas mnogo", rekla je Tomašević.\nReprezentativka Srbije izrazila je nadu da će se njena ekipa plasirati na Olimpijske igre u Tokiju 2020. godine.\n"Približava se ono zbog čega smo svi tu, u sledećih 18 meseci sve staje. Kada smo se okupile, to je bio zajednički cilj. Evropsko prvenstvo je dobar test za sve nas, a zatim na Svetskom šampionatu sledeće godine moramo biti medju osam najboljih, kako bismo izborile kvalifikacije. Krenule smo dobro, nadam se da ćemo stići do Tokija", rekla je Tomašević.


Pokidani lanci snabdevanja: Rat u Ukrajini stvara probleme u upravljanju otpadom - SRDA\nPokidani lanci snabdevanja: Rat u Ukrajini stvara probleme u upravljanju otpadom\nRat u Ukrajini stvorio je “neravnotežu” za mnoge operatere u sektoru upravljanja otpadom širom Evrope, rekao je nedavno 31. marta Ralf Schopwinkel (Ralf Šopvinkel), operativni direktor norveškog “Geminor“-a, firme specijalizovane za upravljanje otpadom.\nInvazija je izazvala nekoliko “ekonomskih i logističkih glavobolja što je rezultiralo nestašicom otpada kao sirovine, uvećalo transportne troškove, podiglo cene energije i stvorilo nepredvidivo tržište”, kaže Schopwinkel.\n– Mora se priznati da je industrija tu neravnotežu već osetila prethodno tokom pandemije kovida, ali izazovi sa kojima smo se suočavali prošle godine sada su višestruko uvećani u nekoliko oblasti i izazivaju dodatnu nesigurnost na tržištu otpada – dodaje on u razgovoru za letsrecycle.com.\nKako kaže, rat u Ukrajini “ohladio” je privredu i smanjio potrošnju u Evropi, što je dovelo do manjka sirovina za reciklažu i proizvodnju energije iz otpada.\nKao primer navodi drvni otpad, jer je Rusija dugo bila snabdevač drvenom građom i drvenim čipsom za industriju papira i fabrike za proizvodnju energije iz otpada koje drveni čips koriste kao gorivo.\nRuski izvoz toga stao je “manje-više preko noći” jednom kada su uvedene sankcije, ističe Schopwinkel.\n– Evropsko tržište oskudevalo je u drvnom otpadu čak i pre nego što je izbio rat, što je dovelo do skoka cena – dodaje on.\nPrema njegovim rečima, povratak ukrajinskih vozača u otadžbinu doveo je do manjka vozača što je redukovalo transportne kapacitete. Pritom i ruski brodski prevoznici rasutog tereta izlaze iz lanca snabdevanja, što ograničava prekomorske transportne mogućnosti, kaže Schopwinkel.\nCena brodskog goriva je udvostručena, dok cena dizela za kopneni transport “nikada nije bila viša”, a železnički transport trenutno nije u stanju da nadoknadi manjak drugih vidova prevoza.\nOsvrćući se na situaciju sa cenama energije, Schopwinkel kaže da je rat “značajno” povećao operativne troškove za mnoge “igrače” u okviru njihove industrije, te primorao nekoliko evropskih reciklera i fabrika za proizvodnju kartona da privremeno obustave rad.\n– Ako rat u Ukrajini može nečemu da nas nauči, to je da celokupan lanac vrednosti brzo postaje ranjiv kada tržišni mehanizmi, u kombinaciji sa kvotama za emisije i drugim propisima, dožive nepredviđene promene.\nŠiroka međunarodna saradnja u pružanju lakšeg pristupa sirovinama svuda u Evropi umanjila bi te rizike i otvorila put ka stvaranju stabilnog tržišta otpada u budućim kriznim situacijama – predlaže Schopwinkel.\nOsnovan u Norveškoj 2004. godine gde je i sedište kompanije, “Geminor” ima logističke habove i kancelarije u Finskoj, UK, Nemačkoj, Francuskoj, Poljskoj, Švedskoj i Italiji, a zapošljava više od 80 ljudi.\nKompanija je u 2021. godini upravljala sa 1,73 miliona tona sirovina i ima ugovore sa preko 350 proizvođača otpada i 180 fabrika za proizvodnju energije iz otpada i reciklažnih pogona.\nGeminor izvoz otpada Norveška Ralf Schopwinkel rat u Ukrajini transport otpada uvoz otpada Važno


Auspuh - zamena auspuha i kako funkcioniše | MD AUTO DELOVI\nPočetna / Blog / Auspuh - zamena auspuha i kako funkcioniše izduvni sistem automobila\nAuspuh predstavlja izduvnu cev kod automobila, odnosno cev na automobilima koja služi za ispuštanje pare i otrovnih gasova koji sagorevaju unutar motora. To je i te kako značajan deo svakog vozila bez kojeg nijedno prevozno sredstvo, koje pogoni motor u kojem sagoreva gorivo, ne bi moglo da funkcioniše.\nU nastavku teksta detaljnije možete saznati šta je auspuh i kako funkcionišu izduvni sistemi za automobile, kao i koji su sve delovi auspuha i kako izgleda zamena auspuha.\nŠta je auspuh i zbog čega je važan?\nAuspuh, odnosno izduvni sistem na motornim vozilima ima veoma važnu ulogu u funkcionisanju automobila koja se sastoji od odvođenja tj. ispuštanja otrovnih gasova koji nastaju prilikom sagorevanja goriva u motoru sa unutrašnjim sagorevanjem, njihovog hlađenja, ali i prigušivanja buke motora.\nVećina vozača pod pojmom auspuh, smatraju samo zadnji lonac u izduvnom sistemu automobila, iako auspuh suštinski predstavlja komplet izduvni sistem i sve njegove delove. Svrha auspuha, odnosno zadnjeg lonca na vozilu, koji je vidljiv, osim izbacivanja sagorelih gasova, jeste da što je više moguće priguši buku pri radu motora, ali i da smanji temperaturu izduvnih gasova.\nDelovi auspuha i princip rada\nIzduvni sistemi za automobile možda deluju kompleksno, ali suštinski radi se o manje-više jednostavnom mehanizmu, koji obavlja vrlo značajnu funkciju. Delovi auspuha koji čine celinu izduvnog sistema u vozilu su:\nTakozvani “Ve” motori, pogotovo ukoliko su u pitanju oni sa većim brojem cilindara, mogu da imaju i dve izduvne grane, odnosno dvostruki izduvni sistem.\nKako funkcionišu izduvni sistemi za automobile?\nNakon što gorivo sagori u motoru, stvara se smeša otrovnih gasova, neprijatnog mirisa, koja se uglavnom sastoji od ugljovodonika (nesagorelo gorivo), ugljen-monoksida, ugljen-dioksida, fosfora, azota, a može imati i tragove teških metala kao što su olovo ili molibden. Sve ove materije se nakon sagorevanja nalaze u gasovitom stanju, pod visokim pritiskom i visoke temperature.\nOvi izduvni gasovi stvoreni u motoru automobila ulaze direktno u izduvnu granu, koja ih zatim sprovodi u izduvnu cev. Iz razumljivih razloga, izduvna grana mora biti napravljena od takvog materijala koji je sposoban da izdrži visok pritisak i temperaturu gasova. Zbog toga se kod automobila ona najčešće izrađuje od livenog gvožđa ili čelika, a u poslednje vreme kod novijih vozila i od specijalnih plastičnih masa.\nRazlog za to, jeste taj što kod novijih automobila, nakon što izađu iz motora, sagoreli gasovi ulaze direktno u katalitički konvertor. Taj konvertor zapravo predstavlja komoru koja poseduje veliki broj “mrežica”, izrađenih pomoću keramičkih kalupa.\nOne su prevučene različitim metalima (platina, paladijum, rodijum i zlato), koji služe kao katalizatori u procesu sagorevanja. Nakon katalizatora, izduvni gasovi prolaze kroz izduvni lonac, tu se hlade, a zatim se ispuštaju u atmosferu.\nZamena auspuha - da li je moguća popravka auspuha\nAuspuh je deo automobila koji se najviše zagreva, pored motora naravno. Upravo zbog tih visokih temperatura može se desiti da delovi izduvnog sistema progore, a najgore od svega je što se to može desiti onda kada se najmanje nadamo. Dodatan problem za izduvni sistem i sam uspeh predstavljaju i loši putevi na ovim prostorima, kao i kondenzacija koja vrlo često može prouzrokovati koroziju.\nS obzirom na to da se auspuh nalazi ispod vozila, on je osim visokih temperatura, konstantno izložen različitim mehaničkim oštećenjima, ko što su kamenčići, voda, so na putu. Zbog toga najčešće strada zadnji lonac i to usled korozije ili mehaničkih lomova. Staklena vuna koja se uglavnom koristi kao zvučna izolacija u unutrašnjosti izduvnog lonca ne bi li se prigušila buka motora, absorbuje vlagu koja uzrokuje ubrzano propadanje samog lonca.\nPopravka auspuha najčešće podrazumeva zavarivanje oštećenih delova auspuha, ali takva popravka auspuha može raditi samo kratkotrajno. Najefikasniji način jeste pronaći nov, originalni auspuh koji ćete zameniti na svom automobilu. Najbolji rezervni delovi nalaze se u MD Auto prodavnici rezervnih delova.\nZamena auspuha može obuhvatati sledeće intervencije na izduvnom sistemu:\nZnaci koji mogu signalizirati da postoje neispravnosti izduvnog sistema su:\nDovoljno je da posvetite sasvim malo pažnje svom vozilu koja će sigurno mnogo značiti vašem automobilu - sve što je potrebno da uradite jeste da redovno održavate i servisirate auto, kao i da obratite pažnju na sve njegove delove i simptomi koji mogu ukazivati na neke probleme. Tako možete preduprediti ve potencijalne kvarove i veoma skupe popravke.\nBriga o auspuhu na automobilu, samo je jedna u nizu stavki na koje treba da obratite pažnju, a koja može značajno produžiti životni vek vašeg vozila. Kontaktirajte nas za sva pitanja i posetite našu prodavnicu kako biste nabavili najbolje originalne delove za automobile, po najpovoljnijim cenama.


Čajetina – najbolja lokalna samouprava u Zlatiborskom okrugu – Vila As\nDuže od decenije agencija Media Invent u saradnji sa Fakultetom tehničkih nauka iz Novog Sada i regionalnim komorama u Srbiji dodeljuje najboljima priznanje “Kapetan Miša Anastasijević” u više od 2o kategorije. Lauerati svake godine dobijaju povelju i zlatnik sa likom kapetana Miše Anastasijevića.\nOve godine Opština Čajetina je dobila dva priznanja u okviru projekta “Put ka vrhu”. Predsednik opštine Čajetina, Milan Stamatović je 19.aprila 2012.godine proglašen za najboljeg domaćina u Srbiji za 2011.godinu, a 30.novembra je i opština Čajetina proglašena za najbolju lokalnu samoupravu Zlatiborskog okruga u 2012.\nMilan Stamatović, predsednik opštine Čajetina je za Radio Lunu izjavio da se svake godine unapređuje lokalna samouprava. A zatim je dodao: “Ulažemo u infrastrukturu i nove projekte, i to je očigledno neko prepoznao i dodelio nam ovo priznaje.”\nPriznanje “Kapetan Miša Anastasijević” su do sada dobili nemački ambasador Volfram Mas, ruski ambasador Aleksandar Konuzin, kao i ambasador Sirije u Srbiji dr Majed Shadoud. Oni su priznanje dobili za unapređenje pre svega privrednih i prijateljskih odnosa između svojih država i Srbije.\nPored diplomata ovo priznaje su dobili i Dragan Marković Palma (najbolji domaćin 2009.godine), Dragan Đilas (unapređenju privrednog ambijenta 2011), Aleksandar Antić (doprinos saradnji i razvoju lokalne samouprave 2011). Branislav Katančević, direktor specijalne bolnice “Ribarska banja” (primena evropskih vrednosti i standarda u banjskom lečenju 2011). Priznanje je dobio i direktor Poreske uprave Vojvodine Zoran Radoman, kao i mnogi drugi.\nKada se govori o preduzećima ovu nagradu su do sada dobile kompanije: Karlsberg, Rudarskom basenu Kolubara, Beogradski sajam, Bambi, PIK Bečej, Simpo, Velefar, Komercijalna banka… Što se tiče privrednika iz našeg okruga nagradu su dobila preduzeća: “Putevi” Užice, Impol Seval Sevojno, Jedinstvo Užice, Termorad Požega, Livnica Požega, Ski centar Tornik, Hotel Olimp Zlatibor, “ONIX “Sušica, DIVI Čajetina.\nOvu nagradu su dobili Tehnička škola u Požegi i Narodni muzej u Užicu, Fondacija Konrad Adenauer…\nOvogodišnjim lareatima nagrade je uručio novi gradonačelnik Užica Saša Milošević.


Abas prijeti razlazom sa Hamasom zbog Gaze — Radio Velkaton : Radio Velkaton\n7. Septembra. 2014. Svijet, Vijesti\nAbas prijeti razlazom sa Hamasom zbog Gaze\nPalestinski predsjednik Mahmud Abas zaprijetio je da raskidanjem sporazuma o ujedinjenju sa Hamasom ako taj islamistički pokret ne dozvoli vladi da adekvatno upravlja Pojasom Gaze.\nOn je to izjavio uoči razgovora u Kairu sa egipatskim predsjednikom Abdelom Fatahm al-Sisijem i ključnog obraćanja Arapskoj ligi skoro dvije nedjelje nakon što je poslije prekida vatre okončan sukob Palestinaca sa Izraelom u Gazi koji je trajao 50 dana. “Mi nećemno prihvatiti da se nastavi postojeća situacija sa Hamasom. Mi nećemo prihvatiti partnerstvo sa njima ako se u Gazi nastavi ovakva situacija u kojoj tom teritorijom upravlja vlada iz sjenke. Vlada nacionalnog konsenzusa ne može ništa da uradi na terenu”, rekao je Abas sinoć po dolasku u Kairo, prenosi AFP.\nCilj sporazuma o jedinstvu je da se okonča višegodišnje ogorčeno i povremeno krvavo suparništvo između islamističkog pokreta Hamas i suparničkog Fataha. Nova vlada, čije je sjedište u Ramali, preuzela je vlast 2. juna, a vlada Hamasa u Gazi se povukla istog dana. Ali uprkos tome, Hamas je ostao de facto vlast u Gazi, a primjena sporazuma o jedinstvu je odložena zbog izbijanja intezivnih sukoba 8. jula.\n11.08.2020 Rusija spremna da lansira prvu vakcinu protiv koronavir...\n10.08.2020 Afganistanska Vlada dogovorila oslobađanje 400 talibans...\n10.08.2020 Drugi dan nasilnih demonstracija u Bejrutu: Kamenje i s...\n10.08.2020 Donatori obećali ‘veliku’ pomoć Libanu nako...


Imamo više mobilnih telefona nego stanovnika - Ozonpress :: internet portal\nDoduše veći je, i to znatno, i broj korisnika mobilne nego fiksne telefonije, pa je drugih bilo 2,4 miliona, dok je broj korisnika mobilnih telefona premašivao i broj stanovnika Srbije i iznosio 8,27 miliona.\nPutem fiksnog telefona se ubedljivo najviše pričalo sa ljudima u našoj zemlji, pa je nacionalni saobraćaj činio 94 odsto fiksnog saobraćaja. Dok su sa fiksnih telefona najčešće pozivani brojevi u fiksnoj mreži u zemlji, u međunarodnom saobraćaju su preovlađivali dolazni pozivi.\nIzveštaj Ratela pokazuje da se struktura pretplatnika fiksne telefonije nije promenila u odnosu na prethodne kvartale, tako da su i u trećem lanjskom tromesečju, skoro četiri petine, preciznije 88 odsto pretplatnika, činili privatni korisnici.\nPromenilo se, odnosno poraslo prenošenje brojeva u odnosu na prethodne kvartale pa je u posmatranom trećem, preneto više od 10.000 brojeva, skoro 3,5 hiljada mesečno. Najviše pretplatnika imao je Telekom, 76,5 odsto od ukupnog broja, dok je SBB imao 19,8 procenata.\nOstvareni govorni saobraćaj u mobilnoj mreži je opao u odnosu na drugo tromesečje, ali je porastao broj poslatih SMS poruka koji je iznosio 1,34 milijarde.\nNajviše korisnika mobilne telefonije imao je Telekom, 43,7 odsto, drugi je Telenor 31, 4 odsto, a VIP 24,3 procenta.\nBroj pretplatnika fiksnog širokopojasnog pristupa internetu bio je veći u odnosu na prethodni kvartal i iznosio je oko 1,69 miliona dok je aktivnih korisnika mobilnog širokopojasnog pristupa bilo 6,54 miliona.\nImaju imunitet 06/01/2021 u 11:22 Odgovorite\nImamo i broj kriminalaca,po broju stanovnika iz državnih institucija najviše


Medijska i novinarska udruženja: Čime se bave članovi značajne „medijske snage“ osim učešća u komisijama za dodelu javnih sredstava?\nMedijska i novinarska udruženja i organizacije skreću pažnju Ministarstvu kulture i informisanja da su organizacije, koje ističu da predstavljaju značajnu „medijsku snagu“, u proteklim godinama bile prepoznatljive isključivo kroz učešće u komisijama za dodelu javnih sredstava za unapređenje programskih sadržaja u medijima, dok su u ostalim temama ostale nevidljive.\n“Nejasno je kako misle da njihovo učešće kako u radnim telima za bezbenost novinara, tako i u telima za unapređenje medijskog zakonodavstva može da se opravdava, kada javnosti nije poznato nijedno njihovo javno delovanje u vezi sa tim temama”, navodi se u saopštenju za javnost.\nOstaje nejasno, dodaje se dalje, na koji način su u proteklim godinama radili sa kolegama i koleginicama u medijima, i gde su bili kada su novinari fizički ili verbalno bili napadnuti.\nA prilike za reagovanja imali su već i u ovoj godini: 21 evidentirani napad, verbalno nasilje i pritisak na kolege i koleginice nalazi se u bazi Nezavisnog udruženja novinara Srbije od početka 2021. godine.\nTakođe, njihovo delovanje nije bilo vidljivo ni u pokušaju implementacije prethodne medijske strategije (mnogi od njih nisu ni bili registrovani tada), kao ni u brojnim akcijama koje su relevantna novinarska i medijska udruženja i organizacije sproveli za svoje članove, ali i širu profesionalnu zajednicu.\n“Izaražavamo zabirnutost i zbog namere resornog Ministarstva da organizacijama i udruženjima koji se u proteklom periodu nijednom nisu oglasili ili javno istupali svojim akcijama daje isti značaj kao i onima koji već decenijama rade na unapređenju medijske i novinarske sfere. Pozivamo resorno Ministarstvo i Vladu Srbije da stanu na put kompromitaciji kako planova za unapređenje bezbenosti novinara tako i implementacije medijske strategije”, navodi se na kraju saopštenja koje potpisuju Asocijacija medija, Asocijacija nezavisnih elektronskih medija (ANEM), Asocijacija onlajn medija (AOM), Nezavisno društvo novinara Vojvodine (NDNV), Nezavisno udruženje novinara Srbije (NUNS), Poslovno udruženje Asocijacija lokalnih i nezavisnih medija „Lokal Pres“, i Slavko Ćuruvija Fondacija.


Nova generacija digitalnog sobnog termostata koja omogućava upravljanje Vaillantovim uređajem prema sobnoj temperaturi. Termostat ima mogućnost nedeljnog programiranja (tri perioda po danu) za vremensko upravljanje temperaturom prostora i pripremom potrošne tople vode, kao i funkciju jednokratnog zagrevanja rezervoara. LC displej sa plavim pozadinskim osvetljenjem i potpuno nov princip rukovanja omogućava korisniku jednostavan unos parametara i pregled aktuelnih vrednosti. Korisniku su na raspolaganju posebne funkcije koje dodatno povećavaju komfor grejanja (funkcija godišnjeg odmora, party funkcija, funkcija „odsutan od kuće“, funkcija „ ceo dan kod kuće“, automatsko prebacivanje podešenog vremena leto/zima). Sobni termostat se primenjuje u kombinaciji sa novom generacijom Vaillant uređaja sa eBUS vezom. calorMATIC 350f je bežična varijanta ovog sobnog termostata, kod kog se veza između samog regulatora i jedinice bežičnog prijemnika vrši preko bežične veze (868 MHz).


Milorad Dodik | Borba Info\nHome/Tag: Milorad Dodik\nIsfrustrirani Komšić ipak nekulturniji, od Milorada Dodika… – VIDEO\n28/08/2021\tAktuelno 0\nNekoliko puta Željko Komšić je gledao u nebo, podsmehivao se, vrteo glavom dok je govorio Milorad Dodik. Kamere su zabeležile kolutanje očima predsednika Predsedništva BiH Željka Komšića dok je govorio srpski član Milorad Dodik posle sastanka sa Erdoganom. Brojne kamere zabeležile su kolutanje očima predsednika Predsedništva BiH Željka Komšića dok …\nMilorad Dodik: Najviše poštujemo Erdogana! – VIDEO\n“Rekao sam da visoki predstavnik ovde ne postoji.” Srpski član Predsedništva BiH Milorad Dodik rekao je, da je turskog predsednika Redžepa Tajipa Erdogana upoznao sa situacijom u Bosni i Hercegovini. Dodik je nakon sastanka a Erdoganom kazao, da je uvek poseban događaj, kada dolazi veliki državnik poput turskog predsednika. “Mi …\nMilorad Dodik: “Vidi se sled događaja, koji ide ka raspadu BiH!”\nPrema njegovim rečima, BiH ne može da živi tako što se, kako je naveo, Bošnjaci raduju, jer imaju Visokog predstavnika, koji isključivo radi protiv Srba. Srpski član Predsedništva BiH Milorad Dodik izjavio je da ne namerava da se odazove na poziv Tužilaštva BiH da bude saslušan u vezi sa prijavama …\nNjegova svetost patrijarh srpski Porfirije doneo svežinu u RS\n19/08/2021\tAktuelno 0\n“Došao sam u krajeve odakle su i moji koreni.” Njegova svetost patrijarh srpski Porfirije poručio je da je mir put srpskog pravoslavnog naroda i da je važno da Hristos bude u srcu i duši svakog čoveka, a da je najvažnije vaspitavati decu u pravoslavnoj veri. „Djecu moramo vaspitavati u pravoslavnoj …\nU prvoj sledećoj Trampovoj administraciji, proglasićemo nezavisnost!\n11/08/2021\tFakti 0\n„Visoki predstavnik u BiH ne postoji. Šmit ne može da bude prihvatljiv. Molim vas, nemojte ga ovde u Srbiji nazivati visokim predstavnikom! On nije visoki predstavnik!” Tribina „Inckov zakon – kraj Srpske ili raspad Bosne“ održana je danas u Beogradu, u pres-centru UNS. U organizaciji portala „Sve o Srpskoj“ i …\nDODIK: Srbima se nameće genocid, da bi se sakrila realnost, a to znači da moramo da se raziđemo!\n06/08/2021\tAktuelno 0\nTe priče o genocidu da nam nametnu kao obavezu… BiH kaje pokazala da ne može da funkcioniše. Srpski član Predsedništva BiH Milorad Dodik govorio je za TV Prva o sastanku sa predsednikom Srbije Aleksandrom Vučićem. On je rekao da će jedna od tema biti zakon o negiranju genocida koji je …\nŠmit ne predstavlja nikoga!\n31/07/2021\tAktuelno 0\nDodik je upitao – kakve veze ima visoki predstavnika sa pitanjem Izbornog zakona ili da se bavi pitanjima načina odlučivanjima ili ustavnim pozicijama?! Srpski član Predsedništva BiH Milorad Dodik istakao je da se Kristijan Šmit lažno predstavlja kao visoki predstavnik, jer on to nije. “Ono što Šmit ovdje promoviše kao …\n29/07/2021\tAktuelno 0\n“Sutra će biti održana sednica Narodne skupštine Republike Srpske na kojoj će se manifestovati nacionalno jedinstvo” Spreman sam da kao član Predsedništva BiH podnesem ostavku, izjavio je srpski član Predsedništva BiH Milorad Dodik. Ali traži da se ne bira novi član Predsedništva iz redova srpskog naroda. Dodik je, na konferenciji …\n„Pozivam sve ljude u Republici Srpskoj, prilikom svakog saznanja o eventualnom delovanju SIPA ili obaveštajne službe, da obaveste nadležnu policiju“ Srpski član Predsedništva BiH Milorad Dodik danas se sam prijavio Tužilaštvu BiH zbog negiranja genocida, prenela je Radio-televizija Republike Srpske (RTRS). Dodik je naveo da je to uradio sam da, …\nMilorad Dodik, lider SNSD-a rekao je da od ovog trenutka politički predstavnici RS, neće učestvovati u radu i odlučivanju zajedničkih institucija. Danas je održan sastanak u NSRS zbog zakona o zabrani negiranja genocida, koji je doneo visoki predstavnik Valentin Incko. Nakon sastanka političari u RS rekli su, da odbacuju odluke Visokog …


Filter za cigarete iz kojeg naknadno izraste biljka – Portal NAŠE SELO\nPosted on April 29, 2021 May 8, 2021 Author Sonja Cvetković\tComment(0)\n„Mi smo učenička kompanija ‘BioFilter’ i učestvujemo na ovogodišnjem takmičenju učeničkih kompanija organizacije ‘Dostignuća mladih’. Petoro nas je u ekipi i na ideju o biorazgradivim filterima sa semenom biljaka došli smo zbog prevelike zagađenosti životne okoline. Srbija je na vodećem mestu po broju ispušenih cigareta. Dnevno se ispuši 73 miliona, dok se godišnje ispuši više od 26 milijardi cigareta. To nas dovodi do zaključka da je to veliki broj opušaka bačenih na ulicu ili na neku travnatu površinu“, izjavili su učenici okupljeni oko imena „BioFilter“.\nFoto: BioFilter (privatna arhiva)\nČlanovi ovog tima su Anđela Nikolić, Tanja Vasiljević, Teodora Božinović, Uroš Žikić i Tadija Ristić, a njihov rad nadgleda i podržava profesor i mentor Milan Nikolić. Njihov projekat nosi slogan „Ne uništavaj-ozeleni“ i sa njim će učestvovati na Regionalnom takmičenju učeničkih kompanija koje će se ove godine, zbog pandemije korona virusa, održati online.\n„Kao učenici jedne srednje škole mi nismo u mogučnosti da patentiramo naš proizvod, ali pošto je ovo takmičenje u preduzetništvu, mi smo kao potencijalne kupce izdvojili ljude koji sami motaju svoje cigarete. Cilj naše firme nije promovisanje pušenja, ali ako već ne možete da prestanete, potrudite se da ozelenite našu sredinu“, ističu naši mladi sagovornici.\nKako objašnjavaju, kada se opušak baci na zemlju, seme uz pomoć vode ili vlage počinje da klija, a filter semenu služi kao rezervoar za vodu. Posle nekog vremena iz filtera niče biljka, koja ozelenjava životnu sredinu, gotovo bilo gde da se nađe.\n„Ne možemo da kažemo šta će se desiti u budućnosti i da li ćemo mi posle završetka srednje škole patentirati naš proizvod i nastaviti da se bavimo ovim. Nas petoro smo različitih generacija, od druge do četvrte godine srednje škole, tako da još uvek ne znamo gde će nas putevi odvesti, ali smo sigurni da naše ideje mogu da promene svet“, naglasili su učenici iz firme „BioFilter“.\nPodaci pokazuju da godišnje u okeanima završi 13 miliona metričnih tona (mmt) plastičnog otpada, od čega jedan značajan deo jesu opušci cigareta. Oni predstavljaju opasnost po životnu sredinu, ne razgrađuju se, uništavaju svu vegetaciju oko sebe u prečniku od 15 centimetara, smanjuju masu korena biljaka i do 60 procenata.\n„Istraživanja pokazuju da se opušci cigareta u prirodi zadržavaju i više od 25 godina. Iz tog razloga želimo da postojeće filtere, koji su mahom napravljeni od plastičnih materijala, zamenimo našim biorazgradivim filterima od nebeljene celuloze, koji u sebi sadrže semena raznih biljaka – deteline, trave, bosiljka i čie“, naglasili su svrljiški učenici.\nKako biljka raste, razgradnja filtera se ubrzava, i već posle šest meseci filtera nema, a priroda je bogatija za novu biljku. Dodaju da je potrebno 38.000 milijardi dolara da bi se veštački stvorio kiseonik koji bi čovečanstvo moglo da koristi samo u šest meseci i nadaju se da će se što pre početi sa zamenom filtera, kako bi se izbegle katastrofalne posledice po čitavu planetu.\n„Kada već ne možemo da utičemo na ljude da ostave pušenje, onda možemo da pokušamo da zagađenje opušcima svedemo na minimum i pokušamo da se iz ove neslavne statistike izvuče barem neka korist“, zaključuju mladi izumitelji. Autor: Julijana Vincan Biznis.rs\nTagged biljke, EKOLOGIJA, filter, svrljig\nUkupne štete u državnim šumama Republike Srbije u 2021. godini, iskazane po zapremini drveta, iznose 197. 774 m3, objavio je Republički zavod za statistiku. Ot toga na štete nastale radom čoveka otpada oko 19.000 m3. Dejstvom elementarnih nepogoda (vetar, kiša, grad i sneg) prouzrokovana je šteta od oko 120 000 m3 zapremine drveta, što iznosi […]


Menja se i identitet ugroženog\nBEOGRAD - Novi zakon o Programu zaštite učesnika u krivičnom postupku, koji će se uskoro naći pred poslanicima Skupštine Srbije, sadrži i mogućnost promene identiteta ugrožene osobe, rekao je član radne grupe koja je izradila Predlog zakona sudija Miodrag Majić. On je za istraživački projekat agencije Beta "Kriminal net" rekao da se tim zakonom štite svi učesnici u krivičnom postupku.\nProgram počinje da se sprovodi nakon što državni organi procene da je neko od učesnika procesa ugrožen.\n- Treba naglasiti da je Program zaštite poslednje sredstvo koje država ima. Ovo je veoma skup i složen postupak i pre njega, država ima na raspolaganju sudsku zaštitu, policijsku zaštitu, sva ona redovna sredstva. Program ne treba primenjivati suviše često - rekao je Majić.\nTaj program biće moguće primenjivati samo u slučaju tri najteža krivična dela - protiv ustavnog uređenja i bezbednosti, protiv čovečnosti i drugih dobara zaštićenih međunarodnim pravom (ratni zločini) i organizovanog kriminala.\nZakon predviđa četiri vrste mera, od kojih je prva fizička zaštita ličnosti i imovine.\nDruga je promena prebivališta ili premeštanje u drugu zavodsku ustanovu, treća je prikrivanje identiteta i podataka o vlasništvu, a četvrta promena identiteta.\n- Promena identiteta ne podrazumeva uvek i promenu ličnog opisa, već se to samo pominje kao mogućnost. Ako se primenjuje ta mera, može da bude dovoljno samo da se osobi promeni ime i prezime, škola koju je završila, adresa. Ne moraju da se menjaju fizičke karakteristike jer će ta osoba, uz to, živeti u nekoj drugoj zemlji - rekao je Majić.


Semberija - Bezbjedniji saobraćaj kroz Dvorove (Foto) - NOVI GLAS\nSemberija – Bezbjedniji saobraćaj kroz Dvorove (Foto)\n– Od Gradske uprave dobili smo prijedlog da zajedno riješimo problem nebezbjednog mjesta na magistralnom putu u Dvorovima. Nažalost, na ovoj dionici se dešava dosta saobraćajnih nezgoda, čak i sa najtežim posledicama, jer je putni pravac opterećen. Sredstava koja je Agencija izdvojila za ovaj projekat obezbjeđena su od osiguravajućih kuća koje izdvajaju jedan posto od osiguranja za bezbjednost na putu. Slijede još dva javna poziva koje će Agencija raspisati za sufinasiranje projekata sa jedinicama lokalne samouprave. Bez ulaganja u projekte poboljšanja sigurnosti nema bezbjednog saobraćaja – zaključio je direktor Agencije Radović.\n– Na ovom putnom pravcu imali smo saobraćajne nezgode sa smrtnim ishodom i zato će, nakon incijative Grada Bijeljina i uz razumijevanje Agencije za bezbjednost saobraćaja u zoni škole u Dvorovima ovaj pravac sada biti mnogo bezbjedniji. Projekat ugrađivanja opreme za mjerenje brzine i upozoravanje vozača na brzinu kojom se kreću kandidovali smo na Javnom pozivu koji je raspisala Agencija i ovo je dobar primjer saradnje lokalne uprave i agencije na republičkom nivou – ocijenio je gradonačelnik Mićić.\nIz Agencije navode podatke da prošle godine na putevima Srpske nijedno dijete nije stradalo, ali je u prvih šest mjeseci ove godine dvoje djece izgubilo život – jedno na pješačkom prelazu, jedno kao putnik u vozilu.\nBijeljina – Evo zašto je posječeno drveće u Račanskoj ulici (Foto)


Streljaštvo: Tamara srebro, Emilija dve bronze – GMinfo\nPrvog dana u nadmetanju standardnom vazdušnom puškom Emilija Ponjavić članica Streljačke družine „Dragan Jevtić Škepo“ je osvojila bronzanu medalju u konkurenciji juniorki. Ispred nje su bile Teodora Vukojević i Aleksandra Havran (obe reprenzetativke Srbije).\nU konkurenciji seniorki, Emilija je zauzela peto mesto nakon raspucavanja u finalu.\nDrugog dana takmičenja članovi “Škepa“ su osvojili dve medalje. U konkurenciji juniorki standardni vazdušni pištolj, Tamara Filipović je zauzela drugo mesto sa 558 kruga. U veliko finale za seniorke Tamara se plasirala kao šesta, a na kraju je zauzela visoko peto mesto.\nU “pucanju” mikseva vazdušnom puškom Emilija Ponjavić je nastupila sa Petrom Erdeiom članom SD “Novi Sad 1790” . Nakon prve dve runde kvalifikacija plasirali su se u borbu za teće mesto protiv para Srbija3 Aleksandra Havrani i Marko Ivanović.\nNakon uzbudljivog početka meča Emilija i Petar su ubedljivo savladali tim Srbije 3 sa 16:8.\nSezona vazduha je završena. Sledi početak sezone malog kalibra, razvojni program trostav za mlađe kategorije, kao i pripreme reprenzetacije Srbije gde će se naći Emilija Ponjavić.\nTags: sport streljaštvo Takmičenje\nČivović: Od danas vakcinacija protiv koronavirusa bez zakazivanja


VRTOGLAVE CIJENE NEKRETNINA U BEOGRADU, KVADRAT DUPLO SKUPLJI NEGO U SARAJEVU | Hayat.ba\nVRTOGLAVE CIJENE NEKRETNINA U BEOGRADU, KVADRAT DUPLO SKUPLJI NEGO U SARAJEVU\nPosljednjih godina cijene stanova po metru kvadratnom u Beogradu iznose od 1.600 eura za stare, pa od 4.500 do 5.000 eura za nove na Dedinju i Senjaku, što je dvostruko skuplje nego u Sarajevu.\nBeograd je prestigao Sarajevo, Skoplje i Zagreb, te se približava Beču u kojem, također, cijene stanova rastu posljednjih pet godina i sada su u prosjeku 6.000 eura po metru kvadratnom.\nČlan Grupacije posrednika u prometu nepokretnosti Privredne komore Srbije Miroslav Cvetković rekao je da će cijene stanova u glavnom gradu Srbije ostati stabilne naredne dvije godine, objavila je danas Radio-televizija Srbije.\nCvetković je napomenuo da Beograd historijski i geografski predstavlja raskrsnicu i da je kao takav on investicioni centar u nekretnine u tom dijelu jugoistočne Evrope.\n– Nisu sve cijene četiri ili pet hiljada eura, postoji i senzacionalizma – tu gdje su prosječne cijene novogradnje u Beogradu niže od navedenih parametara i zavise od kvaliteta gradnje, lokacije, mikrolokacije, odnosa strukture i kvadrature – naveo je Cvetković.\nPrema njegovim riječima, Beograd je ispolarizovan – Novi Beograd je ‘dio priče za sebe', kao i Čukarica i Vračar, tako da, ako ljudi ne mogu da prebace posao tamo gdje žive, onda će prebaciti boravište kako bi što manje vremena izgubili u putu.\nOn je rekao da postoji velika razlika u cijenama stanova u Beogradu i ostalim gradovima u Srbiji. Cvetković kaže da Beograd prati Novi Sad, kao drugi najskuplji grad u Srbiji, zatim slijedi Niš, dok su u ostalim gradovima cijene ispod 1.000 eura, čak i u novogradnji.


Za Puricom se kontrola kvaliteta sastoji od nekoliko koraka: od momenta kada delovi dospeju u fabriku (uključujući i materijal za pakovanje), sve sirovine i komponente prolaze strogu kontrolu pre nego što se upotrebe u proizvodnoj liniji. Nakon sklapanja, svaki uređaj prolazi kroz test pritiska, i time se garantuje da su uređaji hermetički obezbeđeni od ulaska vazduha i od prokapanja vode.\n1998. godine Puricom je otvorio svoju prvu fabriku pumpi za povišavanje pritiska. Patentirao je prsten za hlađenje, a motor pumpe je prvi dobio sertifikat USA UL 778. 2001. godine, izlazeći u susret izazovu, kreirali su kompaktan (kompresovan) RO uređaj, time utabajući stazu najnovijoj tehnologiji, i „rođenju“ protočnog RO prečišćivača vode bez rezervoara. Držeći se visokog kvaliteta i stalnog unapređenja dizajna, Puricom ostaje lider na tržištu proizvodnje opreme za prečišćavanje vode.\nOd samog početka su dve stvari, bez kompromisa, vodile kompaniju: kvalitet i stalno usavršavanje. Uz pomoć zadovoljavanja aktuelnih trendova i predviđanju, Puricom je uvek spreman da zadovolji brzo promenljive potrebe industrije.\nPoslovni koncept Puricoma je da se sa svakim partnerom nađu prednosti saradnje, zasnovane na uzajamnom poverenju. Puricom pokušava da bude u kontaktu sa svim svojim partnerima, što pruža mogućnost za zajednički razvoj i poslovni uspon. Veliki prioritet daje povratnim informacijama kupaca, jer na osnovu njih može efikasno da se prilagodi potrebama potrošača.


Google gradi operativni sistem za Internet of Things\nPosle instalacije operativnog sistema XP nema Interneta\nMyCity » IT dešavanja u svetu » Google gradi operativni sistem za Internet of Things\nPoslao: 23 Maj 2015 00:09\nSajt Information izveštava da Google radi na novom Android-baziranom operativnom sistemu, koji će se koristiti isključivo na klasi niskopotrošnih uređaja, odnosno Internet of Things. Ovaj novi operativni sistem, pod nazivom Brillo, je prilično mali i zahteva samo 32 ili 64 megabajta RAM-a kako bi bio pokrenut. Ovo je veliki kontrast u odnosu na najnoviji Android build, koji zahteva minimum 512MB RAM-a. Naravno, operativni sistem koji pokreće pametne sijalice, termostate i brave ima svoje prednosti. Jedna od njih je i oslobađanje proizvođača od obaveze dizajniranja sopstvenih IoT komunikacionih šema, ali će i pozicionirati Google na tržištu pametnih uređaja za dom naredne generacije. Očekuje se da bi Google mogao predstaviti Brillo operativni sistem na dolazećoj I/O konferenciji.\nUkupno su 549 korisnika na forumu :: 17 registrovanih, 3 sakrivenih i 529 gosta :: [ Administrator ] [ Supermoderator ] [ Moderator ] :: Detaljnije\nKorisnici trenutno na forumu: A.R.Chafee.Jr., Bubimir, dane007, Drug pukovnik, galijot, miodrag, Mixelotti, Nik_sloter, Parker, raketaš, sakota79, shaja1, taz1cl, vladom6, vukovi, yrraf, zziko


Predstavljene pripremne aktivnosti za početak gradnje elektrane | 058.ba\nSRNA - 17. juna 2014.\t058.ba\nROGATICA – Generalni direktor „Elektroprivrede Republike Srpske“ Branislava Milekić ozvaničila je danas u Mesićima kod Rogatice uspješan završetak prve, najsloženije faze rekonstrukcije hidroelektrane „Mesići“, te predstavila pripremne aktivnosti za skori početak izgradnje hidroelektrane „Mesići-Nova“.\n„U ovom trenutku uspješno je okončana 3,3 miliona KM vrijedna faza rekonstrukcije ulazne građevine i izgradnje novod dovodnog tunela i cjevovoda pod pritiskom, koji će omogućiti funkcionisanje postojeće hidroelektrane i tokom izgradnje hidroelektrane `Mesići-Nova`. Time je na najefikasniji način obezbijeđeno da se proizvodni ciklus odvija nesmetano i u skladu s planovima“, naglasila je Milekićeva.\nLokaciju izgradnje hidrelektrane „Mesići-Nova“ obišao je i direktor „Elektrodistribucije“ Pale LJubomir Mrda, a najavljena posjeta ministra industrije, energetike i rudarstva Republike Srpske Željka Kovačevića odgođena je zbog obaveza ministra.\nOznake: Branislava Milekić, HE Mesići


Avion nemačke aviokompanije "Lufthanza", koji prevozi putnike iz Minhena za Beograd, prinudno je sleteo u Budimpeštu.\nKako "Blic" saznaje, razlog su najverovatnije loše vremenske prilike, zbog čega će sletanje kasniti oko dva sata.\nIz tog razloga kasniće i let LH1723 iz Beograda za Minhen, odnosno on je odložen do daljnjeg, odnosno dok avion iz Minhena ne pristigne u srpsku prestonicu i ne bude speman za povratni let.\nPutnici kojima je Minhen finalna destinacija trenutno su na aerodromu, dok se onima koji u ovom nemačkom gradu presedaju, traži nova opcija putovanja.\nDRAMA NA NEBU IZNAD BEOGRADA Zbog dva pijana i AGRESIVNA PUTNIKA avion umesto u Oslo hitno sleteo na "Nikolu Teslu"